- podľa  rozdeľovníka -

Naša zn.:12-09/19257/DG.2/5/Gr-1                                                         Bratislava  18.11.2009

Vec
„ Prepojenie Žehrianskej ulice “, objekt: SO 01  Žehrianska ul. –  komunikácia, žiadosť o stavebné povolenie

Oznámenie o začatí stavebného konania

Stavebník, Mestská časť Bratislava-Petržalka, Kutlíkova 17, 852 12 Bratislava, zastúpený spoločnosťou AUDIRO spol. s r.o., Drieňová 34, 826 16 Bratislava, podal dňa 30.10.2009 žiadosť  o  povolenie stavby: „ Prepojenie Žehrianskej ulice “, objekt:
SO 01 Žehrianska ul. - komunikácia. Uvedeným dňom sa začalo stavebné konanie.
 
Mestská časť Bratislava-Staré mesto, Vajanského nábrežie 3, 814 21 Bratislava, ako príslušný stavebný úrad pre územné rozhodovanie, určený Krajským stavebným úradom v Bratislave vydal na stavbu rozhodnutie o umiestnení stavby č. 4972/3451/2009/URS/Gal-UR zo dňa 2.9.2009. Objekt inžinierskej stavby SO 01 je  umiestnený na pozemkoch parc. č. 2558/1, 2563, 2564, 2569, 2611/2 v katastrálnom území Petržalka. 

Predmetom inžinierskej stavby je prepojenie Žehrianskej ulice, vybudovanie 33 kolmých parkovacích stojísk, dopravného prahu a stavebná úprava komunikácii pre peších.
 
Mestská časť Bratislava-Petržalka,  ako príslušný špeciálny stavebný úrad pre miestne komunikácie III., IV. triedy a účelové komunikácie podľa § 3a ods. 4) zákona č. 135/1961 Zb. o pozemných komunikáciách (cestný zákon) v znení neskorších predpisov, § 120 ods.1) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, čl. 74 písm. b) Štatútu hlavného mesta SR Bratislavy v súlade s ustanovením § 61 ods.1, ods. 4  stavebného zákona,

oznamuje

začatie stavebného konania dotknutým orgánom, organizáciám a známym účastníkom konania.

Pretože špeciálnemu stavebnému úradu sú dobre známe pomery staveniska
a  žiadosť s  prílohami a predloženou projektovou dokumentáciou poskytuje dostatočný podklad pre posúdenie navrhovanej stavby, 

  upúšťa

v súlade s § 61 ods. 2) stavebného zákona od miestneho zisťovania a ústneho pojednávania.
	 
Účastníci stavebného konania môžu svoje námietky uplatniť najneskôr do 7 pracovných dní odo dňa doručenia oznámenia. V rovnakej lehote oznámia svoje stanoviská dotknuté orgány a organizácie. Na neskoršie uplatnené stanoviská nemusí stavebný úrad prihliadnuť. Ak niektorý z dotknutých orgánov alebo organizácii potrebuje na riadne posúdenie dlhší čas, predĺži stavebný úrad na jeho žiadosť lehotu pred jej uplynutím. Ak dotknutý orgán v určenej lehote alebo predĺženej lehote neoznámi svoje stanovisko k povoľovanej stavbe, má sa za to, že so stavbou z hľadiska ním sledovaných záujmov súhlasí. Na pripomienky a námietky, ktoré boli alebo mohli byť uplatnené v územnom konaní alebo pri prerokúvaní územného plánu zóny, sa neprihliada, § 61 stavebného zákona.  
Do podkladov pred vydaním rozhodnutia je možné nahliadnuť na Miestnom úrade mestskej časti Bratislava – Petržalka, oddelenie územného rozvoja a dopravy, špeciálny stavebný úrad, Kutlíkova 17, Bratislava, 4.poschodie - č. dv. 410,  v pondelok  od  8,30 hod. do 12,00 hod.  a  od  13,00 hod. do 17,00 hod., v stredu  od  8,00 hod. do 12,00 hod.
a od  13,00 hod. do 16,30 hod., v piatok  od  8,00 hod. do 12,00 hod., prípadne v inom termíne dohodnutom na tel.č.: 02/68 28 68 43. 

							Milan  F t á č n i k
							         starosta